Juan Blas y Ubide

Juan Blas y Ubide (Calatayú, 1852 - 1923) estió un avogato, escritor y politico aragonés.

Yera admirau en Calatayú por o muit saputo que yera, por estar chent de gran frent y por estar ciudadano eixemplar. Fació os estudios primarios con un monche cisterciense d'o Monesterio de Piedra y d'o Monesterio de San Lorient de l'Escorial, y dimpués as carreras de Dreito y Filosofía en Zaragoza.

O granizo intrés por un pleito que tenió que esfender por a suya fayena y talmén por o exito d'a novela de Luis María López Allué Capuletos y Montescos, li ficioron escribir atra gran novela de costumbres aragonesas baixo lo títol de Sarica la borda en 1904 y reeditata en 1993, que ye una de las millors narracions aragonesas d'istos anyos. Ye ambientata en Cerrillares (Maluenda).

Persona d'orden, carlista y de dreitas, fuyió enta Bayona con a proclamación d'a Primera Republica en 1873, tornando un par d'anyatas dimpués ta Madrit, ta fer bella clase de Retorica chunto de belatro treballo chicorrón. Torna ta Calatayú, do a escape funda o Círculo Católico de Obreros y o periodico La Derecha, amostrando Retorica y Poetica en o Colegio de Correa.

 Publicacions 
Las caracolas cuentos aragoneses. Zaragoza, Abadia y Capapé, 1908?; 148 pág. + 1 hoja;8º mlla. (18 cm)
El Licenciado de Escobar : Novela. Zaragoza, Mariano Escar, 1904; 227 pág. + 1 hoj. + 18;8º mlla. (19 cm)
Sarica la Borda: Novela de costumbres aragonesas. Zaragoza, Mariano Escar, 1904; 429 pág. + 1 hoj.;8º mlla. (19 cm). (Reeditada en Zaragoza : La Val de Onsera, 1993)
Modismos dialectales de Calatayud : (1877) : edición facsimilar / recogidos por D. Juan Blas y Ubide ; introdución de Óscar Latas Alegre. Uesca : Publicazions d'o Consello d'a Fabla Aragonesa, 2007; 66 p.;21 cm

 Vinclos externos 
Blas Ubide en la GEA.

 Bibliografía 
López Landa, José María: Juan Blas y Ubide, bilbilitan. Tribuna del Ateneo Zaragozano, Zaragoza, 1946.
Horno Liria, Luis: Blas Ubide, a distancia, Zaragoza, 1953.

Categoría:Alumnos d'a Universidat de Zaragoza
Categoría:Avogaus d'Aragón
Categoría:Escritors d'Aragón
Categoría:Escritors en castellano
Categoría:Muertos en Calatayú
Categoría:Naixius de Calatayú
Categoría:Politicos d'Aragón
Categoría:1852 (naixencias)
Categoría:1923 (muertes)